Id-diskussjonijiet dwar l-investigazzjoni tal-iskema taċ-ċittadinanza mall-Kummissjoni Ewropea għadhom għaddejjin, qal is-Segretarju Parlamentari Alex Muscat. Muscat wera x-xewqa tiegħu għal triq fin-nofs u ta' bilanċ bejn l-interessi tal-Kummissjoni Ewropea u l-interessi ta' Malta. Is-sena l-oħra, Malta bidlet il-Programm taċ-Ċittadinanza għal wieħed ġdid, b'Muscat insista li l-iskema l-ġdida m'għandiex bżonn l-approvazzjoni tal-Kummissjoni. Iżda f'Ġunju l-Kummissjoni Ewropea, ħadet passi legali kontra Malta u Ċipru fuq l-iskemi tal-bejgħ taċ-ċittadinanza u tat liż-żewġ pajjiżi xahar ċans biex jindirizzaw it-tħassib tagħha fl-iskemi tagħhom. Aktar passi legali mill-KE kontra Malta fuq il-bejgħ tal-passaporti Muscat qal li l-Gvern ikkomunika l-aħħar mall-KE f'Diċembru li għadda u li sa issa ma kienx hemm kommunikazzjoni ġdida. Qal li kien hemm diskussjoni kontinwa "pero s'issa, mill-aħħar ittra li konnha rrispondejna lill-KE ma reġax kien hemm aktar aġġornamenti." L-iskema bdiet f'Malta lura fl-2014 u minn dak iż-żmien 'l hawn il-Gvern daħħal aktar minn biljun ewro minnha. Malta mhux l-uniku pajjiż li beda din l-iskema, hekk kif l-Unjoni Ewropea bdiet azzjoni legali kontra Ċipru wkoll. Minn dakinhar, Ċipru waqfet taċċetta applikazzjonijiet għall-iskema filwaqt li Malta stabbilixxiet skema ġdida li bdiet fl-aħħar tal-2020. F'Ottubru tal-2020, il-Kummissjoni spjegat li skema bħal din taffettwa lill-Unjoni Ewropea peress li meta Stat Membru jagħti ċ-ċittadinanza, il-persuna kkonċernata awtomatikament issir ċittadin tal-UE u tgawdi mid-drittijiet kollha marbuta ma' dan l-istatus, bħad-dritt li tiċċaqlaq, tgħix u taħdem liberament fl-UE, jew id-dritt li tivvota fl-elezzjonijiet muniċipali kif ukoll fl-elezzjonijiet tal-Parlament Ewropew. "Il-KE bla risposta dwar l-iskema l-ġdida taċ-ċittadinanza" – Alex Muscat Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61a737b220c3f_rand.td-a-rec-img{text-align:left}.td_uid_3_61a737b220c3f_rand.td-a-rec-img img{margin:0 auto 0 0}